Discuția dintre șeful CIA și Putin, când americanii au știut că Rusia va invada Ucraina. „A decis deja să înceapă războiul”
Un nou fragment din cartea jurnalistului Bob Woodward, „War” („Război”), scoate la lumină secvențe cruciale dinaintea izbucnirii războiului din Ucraina, când Occidentul făcea eforturi diplomatice pentru a-l opri pe Putin să invadeze țara vecină. Jurnalistul relatează o convorbire telefonică dintre directorul CIA, William Burns, care a fost ambasador SUA la Moscova timp de aproape trei ani, și Vladimir Putin, în care înaltul oficial american i-a enumerat liderului de la Kremlin consecințele și sancțiunile pe care le va avea de înfruntat în cazul unui război. Potrivit lui Bob Woodward, șeful CIA a plecat de la Moscova cu o convingere clară după discuția cu Putin, pe care i-a transmis-o imediat președintelui Joe Biden.